Ernst von Wolzogen
**Ernst von Wolzogen** (23. huhtikuuta 1855 – 30. elokuuta 1934) oli saksalainen kulttuurikriitikko, kirjailija ja kirjallisen kabareen perustaja.

Elämäkerta
----------

Wolzogen oli itävaltalaita aatelissukua. hän opiskeli kirjallisuutta, filosofiaa ja taiteen historiaa Strassburgin ja Leipzigin yliopistoissa. Vuonna 1882 hän meni Berliiniin, jossa hän työskenteli toimittajana kustantamossa ja myöhemmin vapaana kirjailijana. Vuosina 1892–1899 hän asui Münchenissä ja perusti siellä kirjallisuusyhdistyksen *Freie Literarische Gesellschaft*. Hän palasi 1899 Berliiniin. Ensimmäisen kirjallisen kabareen hän perusti 1901, ja sen nimeksi tuli *Überbrettl,* joka viittasi Nietzschen käsitteeseen *Übermensch* ja tarkoitti jonkinlaista "super-kabareeta". Myöhemmin sana Überbrettl on vakiintunut sanan kabaree saksankieliseksi vastineeksi.

Wolzogen kirjoitti Überbrettlille yhteiskunnallista satiiria. Sen lakkauttamisen jälkeen hän palasi vuonna 1905 Darmstadtiin.*lähde?*

Wolzogen kirjoitti humoristisia kirjoja. Hänen teoksiaan ovat muun muassa *Die Kinder der Exzellenzin* (1888); *Das Lumpengesindel* (1892); *Ein unbeschriebenes Blatt* (1896); *Der Kraft-Mayr*, kaksi osaa (1897); *Das dritte Geschlecht*, kaksi osaa (1899). Vaikka hänet tunnetaan pääasiassa humoristina, hän kirjoitti myös vakavista aiheista. Hänen vakavammasta puolestaan kirjoittajana ovat esimerkkejä teokset *Fahnenflucht* (1894), *Das Wunderbare* (1898) ja *Die arme Sünderin* (1901). Wolzogenin tyylissä on älyä ja eleganssia.

Wolzogenin puoliso oli vuodesta 1902 Elsa Laura Seemann von Mangern.*lähde?*

Teokset
-------

Kirjailijat Hermann Heiberg ja Ernst von Wolzogen Berliinissä.
* 1879 *Um 13 Uhr in der Christnacht*
* 1885 *Wilkie Collins: Ein Biographisch-Kritischer Versuch*, elämäkerta
* 1886 *Heiteres und Weiteres*, runous
* 1887 *Thüringer Roman*
* 1888 *Die Kinder der Excellenz*, romaani
* 1890 *Die tolle Komteß*, romaani
* 1890 *Erikuvaaja*, Komedia
* 1892 *Das Lumpengesindel*, traaginen komedia
* 1894 *Das gute Krokodil und andere Geschichten*
* 1897 *Der Kraft-Mayr*, romaani
* 1897 *Die Gloria-Hose*, novelli
* 1899 *Das dritte Geschlecht*, romaani
* 1901 *Feuersnot*, Opera libretto, säveltäjä Richard Strauss
* 1905 *Jae aus meinem Leben*
* 1923 *Wie ich mich ums Leben brachte* (omaelämäkerta; antisemitistinen)

Lähteet
-------

1. ↑  Noora Laitinen: Näköaloja berliiniläiseen kabaree-taiteeseen 2000-luvulla (Opinnäytetyö) *Musiikkiteatteri*.  syksy 2011. Lahden ammattikorkeakoulu. Musiikki- ja draamainstituutti. Viitattu s. 8.
2. ↑  Ernst von Wolzogen, Answers Corporation.  Arkistoitu 1.2.2012. Viitattu 8.3.2013. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Japani
* Tšekki
* Kreikka
* Alankomaat
* Puola

 |
|  |
| Henkilöt | 
* BMLO
* Deutsche Biographie
* Trove

 |
|  |
| Muut | 
* RISM
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Ernst von Wolzogen